
AVIZ

asupra propunerii legislative privind nivelul maxim al câştigurilor brute lunare pentru cei plătiţi din bani publici
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind nivelul maxim al câştigurilor brute lunare pentru cei plătiţi din bani publici, trimisă cu adresa nr. P.L.x-193 din 14 aprilie 2008, înregistrată  sub nr. 31/321 din 15 aprilie 2008.
Senatul a respins propunerea legislativă în şedinţa din 8 aprilie 2008.

Camera Deputaţilor este Cameră decizională în cazul acestei iniţiative legislative conform prevederilor art. 75 alin. (1) şi (3) din Constituţia României, republicată, şi ale art. 92 alin.(9) pct. 1 din Regulamentul Camerei Deputaţilor, republicat.                                                                                                               
Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 17.06. 2008.


Membrii comisiei au examinat propunerea legislativă supusă avizării, expunerea de motive, avizul favorabil al Consiliului Legislativ nr. 1544/12.11.2007, avizul negativ al Consiliului Economic şi Social, precum  şi punctul de vedere al Guvernului, transmis cu adresa nr. 3209/D.P.S.G./ 30.11.2007.  

În urma dezbaterilor, cu majoritate de voturi, s-a hotărât avizarea negativă a propunerii legislative, întrucât limitările propuse ar încălca prevederile unor convenţii ale Organizaţiei Internaţionale a Muncii, precum şi ale unor acte normative interne specifice.
În raport de obiectul şi conţinutul său, propunerea legislativă face parte din categoria legilor ordinare.

